|  |
| --- |
| ОСНОВНА ШКОЛА„МИРОСЛАВ АНТИЋ“ЧОНОПЉАКРИТЕРИЈУМИОЦЕЊИВАЊАТРЕЋИ РАЗРЕД **Проф.разредне наставе : Љиљана Дејановић школска 2025/2026**  У трећем разреду основног образовања и васпитања, у току школске године, ученик се оцењује бројчаном оценом на скали од 1 (недовољан) до 5 (одличан).  Успех ученика из изборних програма и то: верска настава и грађанско васпитање и пројектна настава оцењује се описно и то:   * истиче се, * добар, * задовољава.   **Српски језик**  **Ученици 3. разреда се из предмета Српски језик оцењују на три начина:**  1) писмено  2) усмено  3) на основу активности на часу   1. Када су у питању писмене провере знања скала која изражава однос између процента   тачних одговора и одговарајуће оцене је следећа:   * од 85% до 100% одличан (5) * од 70% до 85% врло добар (4) * од 55% до 70% добар (3) * од 40% до 55% довољан (2) * испод 40% недовољан (1)   Наравно, скала може да варира у зависности од постигнућа ученика, али не више од 10%.  Ученик ради **два школска писмена задатка** током школске године који су у форми састава и који се оцењују бројчано оценама на скали од 1 (недовољан) до 5 (одличан).  2) Оцена на усменом одговарању се формира на основу учениковог одговора углавном на пет постављених питања.  Оцена о**дличан (5)** – ученик савладава градиво из граматике, влада претходно пређеним градивом и примењује научено. Такође, познаје и примењује граматичка и правописна правила, активно учествује на часу током часова анализе текста, самостално изводи закључке. Ученик течно чита и негује читалачке навике. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.  Оцена **врло добар (4)** - ученик је способан да функционално усвоји појмове, анализира, класификује, повезује, примени те изведе закључак. Сналази се у различитим облицима рада.  Оцена **добар (3)** – ученик разуме појмове и чињенице, успоставља везе, може самостално да објасни и наведе књижевнотеоријске и граматичке појмове и термине. Задатке обавља делимично уз помоћ наставника.  Оцена **довољан (2)** – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.  Оцена **недовољан (1)** – ученик нема основно познавање појмова, нити показује жељу да напредује. Домаће задатке не израђује на време и није активан на часу.  Ученици добијају и оцену из лектире, коју радимо неколико пута годишње. Рад на лектири је понекад организован као групни рад или рад у пару.  **Математика**  **Ученици 3. разреда се из предмета Математика оцењују на три начина:**  1.)писмено  2.)усмено  3.)на основу активности на часу   1. ) Када су у **питању писмене** провере знања скала која изражава однос између   процента тачних одговора и одговарајуће оцене је следећа:  - од 85%-до 100% одличан (5)  - од 70%-до 85% врло добар (4)  - од 55%-70% добар (3)  - од 40%-55% довољан (2)  - испод 40% недовољан (1)  Наравно, скала може да варира у зависности од постигнућа ученика, али не више од 10%.   1. Оцена на **усменом одговарању** се формира на основу учениковог одговора углавном на пет постављених питања.   Оцена о**дличан (5)** – ученик савладава градиво из математике, влада претходно пређеним градивом и примењује научено. Такође, познаје и примењује правила у математици, активно учествује на часу током обраде новог градива, самостално изводи закључке. Ученик уме да примени својства природних бројева у решавању проблемских задатака, зна својства операција сабирања и одузимања, множења и дељења и уме да их примени, уме да примени различите јединице мере. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.  Оцена **врло добар (4)** - ученик је способан да функционално усвоји појмове, анализира, класификује, повезује, примени те изведе закључак. Сналази се у различитим облицима рада.  Оцена **добар (3)** – ученик разуме појмове и чињенице, успоставља везе, може самостално да објасни и наведе математичке појмове и термине. Задатке обавља делимично уз помоћ наставника.  Оцена **довољан (2)** – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.  Оцена **недовољан (1)** – ученик нема основно познавање појмова, нити показује жељу да напредује. Домаће задатке не израђује на време и није активан на часу.  **Природа и друштво**  **Ученици 3. разреда се из предмета Природа и друштво оцењују на три начина:**  1.)писмено  2.)усмено  3.) на основу активности на часу   1. Када су у питању **писмене провере** знања скала која изражава однос између   процента тачних одговора и одговарајуће оцене је следећа:   * од 85% до 100% одличан (5) * од 70% до 85% врло добар (4) * од 55% до 70% добар (3) * од 40% до 55% довољан (2) * испод 40% недовољан (1)   Наравно, скала може да варира у зависности од постигнућа ученика, али не више од 10%.  2) Оцена на **усменом одговарању** се формира на основу учениковог одговора  углавном на пет постављених питања.  Оцена о**дличан (5)** – ученик савладава градиво из природе и друштва, влада претходно пређеним градивом и примењује научено. Активно учествује на часу током обраде новог градива, износи своје мишљење, самостално изводи закључке. Ученик уме да примени научено градиво кроз разне активности, способан је да се сналази у простору и времену. Показује иницијативу током наставе, понаша се другарски, помаже другим ученицима и пријатељски се односи према другарима, редовно израђује домаће задатке и показује иницијативу и креативност у решавању задатака. Може успешно да ради у различитим групама и врстама задатака.  Оцена **врло добар (4)** - ученик је способан да функционално усвоји појмове, анализира, класификује, повезује, примени те изведе закључак. Сналази се у различитим облицима рада.  Оцена **добар (3)** – ученик разуме појмове и чињенице, успоставља везе, може самостално да објасни и наведе појмове и термине из предмета Природа и друштво. Задатке обавља делимично уз помоћ наставника.  Оцена **довољан (2)** – ученик влада основним појмовима може уз помоћ наставника да објасни њихове везе и значај, уз наставникову подршку је активан на часовима.  Оцена **недовољан (1)** – ученик нема основно познавање појмова, нити показује жељу да напредује. Домаће задатке не израђује на време и није активан на часу. ЛИКОВНА КУЛТУРАУ 3. разреду, у току школске године, ученик се оцењује описно и бројчано из предмета ликовна култура.Бројчана оцена из обавезног предмета ликовна култура је :• одличан(5),• врло добар(4),• добар(3),• довољан(2)• недовољан(1).Оцена недовољан (1) је непрелазна.Оцењивање из обавезног предмета ликовна култура, обавља се полазећи од ученикових способности, степена спретности и умешности.Уколико ученик нема развијене посебне способности, приликом оцењивања узима се у обзир индивидуално напредовање у односу на сопствена претходна постигнућа и могућности, а нарочито се узима у обзир ангажовање ученика у наставном процесу.Практичан рад представља ликовни рад у различитим техникама визуелних уметности.Сваки рад (цртеж, слика и тд.) оцењује се једном оценом у коју улази:оствареност циљева, општих и посебних, односно стандарда; да ли је урађен предвиђени задатак-50%оценеНапредни ниво (натпросечно талентовани ученици) - боље повезивање елемената у композицији, адекватна примена визуелних принципа као и развијање сопствених принципа функционисања елемената композиције.Средњи ниво - одабира адекватан садржај и размишља о начину на који ће представити своју идеју; другим речима треба што више да се уживи у задатак и пусте машти на вољу.Основни ниво - ученици који нису склони визуелном изражавању имаће посебну помоћ, једноставније задатке у погледу стварања композиције и нижи критеријум оцењивања. Ипак, од њих се очекује да направе мали помак у односу на предходни рад, потруде се и испрате ритам школског програма, нарочито време реализације предвиђено за израду задатказаинтересованост и посвећеност (труд и ангажованост на сваком часу) - 30%оценемаштовитост и оригиналност - 10% оцене: важно је да сваки ученик прикаже идеју на свој начин.Прецртавање од других, са табле и примера, на овом часу нијепожељно.напредовање у односу на претходни период - 10%оценеОцена за ангажовање на часу може да се добије на сваком часу за учествовање у полемикама око уметничких питања икреативних идеја .Процењују се разумевање суштине ликовне проблематике, вештине изражавања и саопштавања.Ове оцене могу значајно да поправе стање при закључивању оцене на полугодишту и крају школске године. **Музичка култура** Да би се остварио процес праћења напредовања и степена постигнућа ученика у настави музичке културе, потребно је да наставник упозна музичке способности сваког ученика.Оцењивање ученика се спроводи организовано и прати посебан развој свакогученика, његов рад, залагање, интересовање, креативност и предиспозиције.Наставник прати развој ученика и објективно одређује степен на којем је ученик савладао програмске захтеве.Наставник током целе школске године води евиденцију о напретку, развоју, залагању и активности ученика на часовима и ту евиденцију бележи у своју педагошку свеску.Свака оцена ученика је јавна и приликом саопштавања наставник је дужан да је објасни.Оцењивање ученика на часовима музичке културе спроводи сеусменим путем ипрактично кроз свирање и певање.За оцену одличан (5) – ученик поседује знања која зна да примењује у пракси, зна логички да закључује и повезује градиво са животом око нас, зна основе музичке писмености, уме самостално или у пару да свира и/или самостално и у групи да пева тражене песмице поштујући елементе музике које зна, зна текстове тражених песмица, уме да изнесе своје мишљење о слушаном делу, уме да препозна звук и изглед инструмената који се обрађују у току одређеног разреда, активан је на часовима, има жељу да научи инапредује.За оцену врло добар (4) –ученик поседује знања која зна да примењује у пракси, уз малу помоћ наставника може да повезује градиво са животом око нас, зна основе музичке писмености али не зна да их употреби правилно и повезано, уме самостално да свира и самостално или у групи да пева тражене песмице поштујући углавном све елементе музике које зна, зна текстове тражених песмица, уз малу помоћ наставника уме да изнесе своје мишљење о слушаном делу, уме да препозна звук и изглед инструмената који се обрађују у току одређеног разреда, активан је на часовима, има жељу да научи и напредује.За оцену добар (3) – уз наставникову помоћ може да повезује знања која има, зна минималне основе музичке писмености али не зна да их употреби правилно и повезано, уме да свира мелодију без ритма уз наставникову помоћ, делимично зна текст обрађених песмица, уз помоћ наставника уме да изнесе своје мишљење о слушаном делу, уз наставникову помоћ може да препозна звук и изглед инструмената који се обрађују у току одређеног разреда, често изостаје жеља за радом инапретком.За оцену довољан (2) –има минимална знања из градива које се обрађује, делимично зна текст обрађених песмица, уз помоћ наставника уме да изнесе своје мишљење о слушаном делу, изостаје жеља за радом инапретком.Оцена недовољан (1) – Нема основног знања градива, не уме да свира ни на ритмичким ни на мелодијским инструментима, не зна да отпева ниједну песму која је обрађена на часу, изостаје активности на часу, нема жељу за радом и напретком.У току школске године ученици разреда имају рад на пројекту који се оцењује спрам залагања и труда ученика, тимског рада, посвећености у раду, извршавања задатака који је додељен ученику, начину излагања ипрезентовања.Оцењивање није искључиво везано за оцену музичких способности већ и у функцији награде за интересовање, активност и љубав према музици.Сваки ученик се приликом оцењивања извођења музике оцењује спрам својих могућности али и спрам личног залагања, труда, рада и активности на часу.На часу се индиректно оцењује и вреднује доношење прибора за рад, понашање и дисциплина ученика на часу, помоћ осталим ученицима приликом израде неког задатка, активност и труд.Такође се оцењује ангажовање у току извођења одређеног пројекта. **Физичко васпитање**  **Сврха и принципи оцењивања**  Наставник се руководи следећим принципима при оцењивању:  1) поузданост: означава усаглашеност оцене са утврђеним, јавним и прецизним критеријумима оцењивања;  2) ваљаност: оцена исказује ефекте учења (оствареност исхода, ангажовање и напредовање ученика);  3) разноврсност начина оцењивања: избор одговарајућих и примена различитих метода и техника оцењивања како би се осигурала ваљаност, поузданост и објективност оцена;  4) редовност и благовременост оцењивања, обезбеђује континуитет у информисању ученика о њиховој ефикасности у процесу учења и ефекат оцене на даљи процес учења;  5) оцењивање без дискриминације и издвајања по било ком основу;  6) уважавање индивидуалних разлика.  **Предмет и врсте оцењивања**  Оцена је описна и бројчана. Праћење развоја и напредовања ученика у достизању исхода и стандарда постигнућа, као и напредовање у развијању компетенција у току школске године обавља се формативним и сумативним оцењивањем. Формативно оцењивање, у смислу ових критеријума, јесте редовно и планско прикупљање релевантних података о напредовању ученика, постизању прописаних исхода и циљева и постигнутом степену развоја компетенција ученика. Сумативно оцењивање, у смислу ових критеријума, јесте вредновање постигнућа ученика на крају програмске целине, модула или за класификациони период из предмета и владања. Оцене добијене сумативним оцењивањем су, по правилу, бројчане и уносе се у дневник рада, а могу бити унете и у педагошку документацију.  **Оценом се изражава:**  1) оствареност циљева и прописаних, односно прилагођених стандарда постигнућа, достизање исхода и степена развијености компетенција у току савладавања програма предмета;  2) ангажовање ученика у настави;  3) напредовање у односу на претходни период;  4) препорука за даље напредовање ученика.  **Бројчане оцене су**:   * одличан (5), * врло добар (4), * добар (3), * довољан (2), * недовољан (1).   Оцењивање моторичких знања, умења и навика врши се на основу минималних образовних задатака и образовних стандарда за крај обавезног образовања . Садржаји програма :Основна школаразвијање физичких способности;усвајање моторичких знања, умења и навика; **Праћење и оцењивање**  Оцењивање се врши бројчано, на основу остваривања оперативних задатака и минималних образовних захтева. Праћење напредовања ученика обавља се сукцесивно, током целе школске године, на основу јединствене методологије која предвиђа следеће тематске целине: стање моторичких способности, усвојене здравствено-хигијенске навике, достигнути ниво савладаности моторних знања, умења и навика у складу са индувидуалним могућностима ученика, однос према раду.  • Усвојеност здравствено-хигијенских навика прати се на основу утврђивања нивоа правилног држања тела и одржавања личне и колективне хигијене, а такође и на основу усвојености и примене знања из области здравља.  • Степен савладаности моторичких знања и умења спроводи се на основу минималних програмских захтева, који је утврђен на крају навођења програмских садржаја.  • Однос према раду вреднује се на основу редовног и активног учествовања у наставном процесу, такмичењима и ваншколским активностима.  • Оцењивање степена савладаности моторичких знања и умења спроводи се према утврђеним минималним образовним захтевима.  **Уважавање индивидуалних разлика приликом оцењивања**  Оцењивање се обавља уз уважавање ученикових способности, степена спретности и умешности. Ученик са изузетним способностима, који стиче образовање и васпитање на прилагођен и обогаћен начин применом индивидуалног образовног плана, оцењује се на основу остварености циљева и прописаних стандарда постигнућа, као и на основу ангажовања. Ученик који има тешкоће у учењу услед социјалне ускраћености, сметњи у развоју, инвалидитета и других разлога и коме је потребна додатна подршка у образовању и васпитању, оцењује се на основу остварености циљева и стандарда постигнућа према плану индивидуализације или у току савладавања индивидуалног образовног плана. Ученику који стиче образовање и васпитање по индивидуалном образовном плану, а не испуњава захтеве по прилагођеним циљевима и исходима образовно-васпитног рада, ревидира се индивидуални образовни план.  **Начин и поступак оцењивања**  Ради планирања рада и даљег праћења напредовања ученика, наставник на почетку школске године процењује степен развијености компетeнција ученика у оквиру одређене области, предмета, модула или теме од значаја за наставу у тој школској години (у даљем тексту: иницијално процењивање). Резултати иницијалног процењивања користе се и као податак за даље унапређивање рада школе у области наставе и учења. Оцењивање се остварује применом различитих метода и техника, које наставник бира у складу с критеријумима оцењивања и прилагођава потребама и развојним специфичностима ученика. Закључна оцена је бројчана и утврђује се на основу свих оцена од почетка школске године и сагледавања развоја, напредовања и ангажовања ученика и прикупљених података у педагошкој документацији наставника.  Закључна оцена за успех из предмета може изузетно да буде и највећа појединачна оцена уписана у дневник, добијена било којом техником провере постигнућа.  Закључна оцена за успех из предмета не може да буде мања од:  1) одличан (5), ако је аритметичка средина свих појединачних оцена најмање 4,50;  2) врло добар (4), ако је аритметичка средина свих појединачних оцена од 3,50 до 4,49;  3) добар (3), ако је аритметичка средина свих појединачних оцена од 2,50 до 3,49;  4) довољан (2), ако је аритметичка средина свих појединачних оцена од 1,50 до 2,49.  Закључна оцена за успех из предмета је недовољан (1), ако је аритметичка средина свих појединачних оцена мања од 1,50.  **Евиденција о успеху ученика**  Наставник у поступку оцењивања прикупља и бележи податке о постигнућима ученика, процесу учења, напредовању и развоју ученика током године у дневнику рада и својој педагошкој документацији. Под педагошком документацијом сматра се писана или електронска документација наставника која садржи: личне податке о ученику и његовим индивидуалним својствима која су од значаја за постигнућа, податке о провери постигнућа, ангажовању ученика и напредовању, датим препорукама, понашању ученика и друге податке од значаја за рад са учеником и његово напредовање. Подаци унети у педагошку документацију могу бити коришћени за потребе информисања родитеља, приликом одлучивања по приговору или жалби на оцену и у процесу самовредновања и екстерног вредновања квалитета рада установе. |